jkorsvik/nowiki_second_scrape_merged huggingface dataset:
Hansens Flødeis

Hansens Flødeis er en dansk produsent av iskrem beliggende i Hornsherred på Sjælland.
Virksomheten fremstiller is basert på økologiske råvarer, og får levert melk fra de nærliggende Svanholm Storkollektiv (tidligere Svanholm Gods) og Stensbølgård. Hansens Flødeis' historie går tilbake til 1922, da Hans Hansen grunnla sin meierivirksomhet og fremstilling av krystallis, som ble brukte i datidens kjøleskap. I 1970 flyttet virksomheten til de nåværende lokaler ved Jægerspris, og er fremdeles i familien eie.
I 2014 åpnet bedriften et tradisjonelt ismeieri med salg av ost, is, yoghurt og delikatesser.


== Referanser ==


== Eksterne lenker ==
Offisielt nettsted
Zayed Sports City Stadium

Zayed Sports City Stadium eller ZSC Stadium er et idrettsstadion i byen Abu Dhabi i De forente arabiske emirater. Stadionet ble åpnet i 1979 og ble navngitt etter sjeik Zayed bin Sultan Al Nahyan. Stadionet brukes mest til å arrangere fotballkamper, men har også blitt brukt til å arrangere cricket, rugby, friidrett og andre gressbaserte sportsgrener.
Byggingen av Zayed Sports City Stadium ble fullført i 1979 og kapasiteten ved fullførelsen var beregnet til 60 000 tilskuere, men en ombygging foretatt av det amerikanske arkitektselskapet Populous for å tilfredsstille krav til FIFA gjorde at kapasiteten ble redusert til 43 000. Stadionet har arrangert flere internasjonale og regionale begivenheter, som VM i fotball for klubblag i 2009 og 2010, samt GCC Champions League i 1982, 1994 og 2007. Det var også vertskap for Asiamesterskapet i fotball i 1996 og finalen i Verdensmesterskapet i fotball U-20 i 2003.Siden ferdigstillelsen har Zayed Sports City Stadium også fungert som landslagsarena for De forente arabiske emiraters herrelandslag i fotball, i tillegg som finalearena til den nasjonale fotballcupen UAE President's Cup.


== Referanser ==


== Eksterne lenker ==
Worldstadiums.com – UAE, Jeque Zayed Stadium Arkivert 12. juli 2018 hos Wayback Machine.
Gråhettetanagar

Gråhettetanagar (Cnemoscopus rubrirostris) er en spurvefugl og den eneste arten i slekten Cnemoscopus i familien tanagarer.


== Underarter og Utbredelse ==
Det er beskrevet to underarter av gråhettetanagar:

Cnemoscopus rubrirostris rubrirostris (Lafresnaye, 1840) – forekommer fra Andes i Colombia til det sørvestlige Venezuela og det østlige Ecuador.
Cnemoscopus rubrirostris chrysogaster (Taczanowski, 1875) – forekommer i Andes i Peru og i det vestlige Bolivia.


== Referanser ==


== Eksterne lenker ==
(en) gråhettetanagar i Encyclopedia of Life 
(en) gråhettetanagar i Global Biodiversity Information Facility 
(no) gråhettetanagar hos Artsdatabanken 
(en) gråhettetanagar hos ITIS 
(en) gråhettetanagar hos NCBI 
(en) Kategori:Cnemoscopus rubrirostris – bilder, video eller lyd på Wikimedia Commons 
(en) Cnemoscopus rubrirostris – galleri av bilder, video eller lyd på Wikimedia Commons 
Cnemoscopus rubrirostris – detaljert informasjon på Wikispecies 
Cnemoscopus rubrirostris (ID F6B4F02BFD6843FE). Avibase. Hentet ut 14. august 2014.
Cnemoscopus rubrirostris (TSN 559374). Integrated Taxonomic Information System. Hentet ut 14. august 2014.
Birdlife Species Factsheet: Cnemoscopus rubrirostris. Besøkt 2014-08-14.
IBC - The Internet Bird Collection: Cnemoscopus rubrirostris. Besøkt 2014-08-14.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2014-08-14.
Gråhettetanagar fotogalleri VIREO. Besøkt 2014-08-14.
Sangen om den flygende Hollender

«Sangen om den flygende Hollender» er en norsk sang. Melodien ble skrevet av Dag Kristoffersen og teksten ble skrevet av Gunnar Kaspersen. Den var én av bidragene til Melodi Grand Prix 1969, den norske uttagingen til Eurovision Song Contest 1969 i Madrid i Spania. Teksten handler om Den flygende hollender, sagnet om spøkelsesskipet med en hollandsk skipper som er dømt til å seile hvileløst på «de syv hav».
Sangen ble framført på norsk av Per Müller. Den endte på en femteplass med 4 poeng.


== Innspilling ==
Per Müller. Utgitt på singlen Triola TN 543 i 1969.


== Referanser ==
Friaren (sang)

«Friaren» er en norsk sang. Melodien ble skrevet av Kristian Lindeman og teksten ble skrevet av Tore Pedersen. Den var ett av bidragene til Melodi Grand Prix 1969, den norske uttagingen til Eurovision Song Contest 1969 i Madrid i Spania.
Sangen ble framført av Vigdis Mostad. Den endte på en femteplass med 4 poeng.


== Innspilling ==
Vigdis Mostad. Utgitt på singlen Nor-Disc NOR 187 i 1969. Arrangement og orkesterledelse: Roy Hellvin.


== Referanser ==
Shekhan

Shekhan er et distrikt i guvernementet Ninawa i Irak.Det grenser til distriktene Amadiya i Dahuk tilhørende guvernemtet Dohuk i nord, distriktet Akre i øst, distriktet Al-Hamdaniya i sør, og distriktet  Tel Kaif i vest.
Fra 1991 kontrollerte kurdene distriktets nordligste deler. 
Befolkningen er for det meste assyrere og yazidirt. 


== Referanser ==
Peristaltisk

Peristaltisk - fra gresk peristaltikos. Sammensatt av ordene «peri - omkring» og «stellein - plassere». Betydning: Plassere i ring omkring.
Peristalitt (gresk: perísta (tos), «omgitt» + litt, «stein») er en arkeologisk betegnelsen på en steinsirkel fra steinalderen bygget for å omgi en dysse eller en gravhaug.I fysiologien beskrives peristaltiske bevegelser.  De finnes blant annet i tarmkanalen, der mat skyves forover av ringmuskler.


== Se også ==
Peristaltisk pumpe


== Referanser ==
Kastanjehodetanagar

Kastanjehodetanagar (Pyrrhocoma ruficeps) er en spurvefugl og den eneste arten i slekten Pyrrhocoma i familien tanagarer. 


== Underarter og Utbredelse ==
Det er beskrevet ingen underarter av kastanjehodetanagar
Arten forekommer i det nordøstlige Argentina og fra det sørøstlige Paraguay til det sørøstlige Brasil.


== Referanser ==


== Eksterne lenker ==
(en) kastanjehodetanagar i Encyclopedia of Life 
(en) kastanjehodetanagar i Global Biodiversity Information Facility 
(en) kastanjehodetanagar hos ITIS 
(en) kastanjehodetanagar hos NCBI 
(en) Kategori:Pyrrhocoma ruficeps – bilder, video eller lyd på Wikimedia Commons 
Thlypopsis pyrrhocoma – detaljert informasjon på Wikispecies 
Pyrrhocoma ruficeps (ID 2D48380408F10183). Avibase. Hentet ut 14. august 2014.
Pyrrhocoma ruficeps (TSN 562651). Integrated Taxonomic Information System. Hentet ut 14. august 2014.
Birdlife Species Factsheet: Pyrrhocoma ruficeps. Besøkt 2014-08-14.
IBC - The Internet Bird Collection: Pyrrhocoma ruficeps. Besøkt 2014-08-14.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2014-08-14.
Kastanjehodetanagar fotogalleri VIREO. Besøkt 2014-08-14.
Veaceslav Posmac

Veaceslav Posmac (født 7. november 1990 i Chișinău) er en moldovsk fotballspiller som spiller i  forsvar for den moldovske klubben Sheriff Tiraspol. Han har tidligere spilt for Sfântul Gheorghe Suruceni og Dacia Chișinău. Posmac har spilt flere landskamper for Moldovas herrelandslag siden 2013.


== Klubbkarriere ==
Posmac startet sin fotballkarriere hos Sfântul Gheorghe Suruceni i 2009. I 2012 meldte han overgang til Dacia Chișinău i fødebyen. I 2017 signerte han for Sheriff Tiraspol.


== Landslagskarriere ==
Posmac fikk sin landslagsdebut for Moldova i en vennskapskamp hjemme mot Kirgisistan den 14. juni 2013 (2–1). Hans første landslagsmål kom i en vennskapskamp mot Norge den 15. januar 2014 (1–2).


== Referanser ==


== Eksterne lenker ==
(en) Veaceslav Posmac – FIFA 
(en) Veaceslav Posmac – UEFA 
(en) Veaceslav Posmac – Transfermarkt 
(en) Veaceslav Posmac – national-football-teams.com 
(en) Veaceslav Posmac – Soccerbase.com 
(en) Veaceslav Posmac – FootballDatabase.eu 
(en) Veaceslav Posmac – Soccerway 
(en) Veaceslav Posmac – EU-Football.info 
(en) Veaceslav Posmac – FBref
Kemalisme

Kemalismen (tyrkisk: Kemalizm; sjeldnere Atatürkismen, tyrkisk Atatürkçülük) er den etter Mustafa Kemal Atatürk oppkalte ideologi for det nye Tyrkia som ble utropt i 1923.
Den symboliseres av de såkalte seks piler (Altı Ok): De står for folkesuverenitet, laicisme (forstått som skille mellom stat og religion), populisme (forstått som det å tjene hele folkets interesse og ikke spesielle samfunnslag) revolusjon (forstått som en vedvarende reformerende prosess), nasjonalisme (i motsetning til et multietnisk statskonsept med osmansk tilsnitt), og statisme der staten tildels styrer økonomiutviklingen politisk.Kemalismen ble i 1931 også grunnelementet i partiprogrammet partiet, Cumhuriyet Halk Partisi (CHP). Partiet ble grunnlagt av Atatürk i 1923, og har de siste tiårene vært opposisjon (2017).


== Referanser ==
Beylerbey

Beylerbey, bejlerbej (eller begler-beg, , tyrkisk ‏بكلربكی‎ beylerbeyi med flere transkripsjonsmåter; «beyenes bey») var den osmanske tittel gitt til de som etter vesirene var de mest betydningsfulle i riket. De var guvernører over flere territorialenheter, og tittelen ble også gitt til øverstkommanderende i hæren.Forvaltningsområdet til en beylerbey omfattet normalt flere beyliker, som selv ble styrt av en bey.


== Referanser ==
Fahad Al-Kassar

Fahad Abdalla Ahmad Al Kassar Banihammad (arabisk: فهد عبد الله احمد الكسار بني حماد, født 1973) er en emiratarabisk fotballdommer som til daglig dømmer i landets øverste divisjon De forente arabiske emiraters toppserie i fotball. I tillegg har han dømt flere internasjonale kamper både i regi av FIFA og AFC.
Al-Kassar ble utnevnt til FIFA-dommer i 2011 og har siden dømt flere internasjonale kamper, blant annet vennskapskampen mellom Moldova og Norge på hjemmebane den 15. januar 2014 (1–2). Han har også dømt kamper under den regionale turneringen SEA Games.


== Referanser ==


== Eksterne lenker ==
Dommerprofil hos Worldreferee.com
Dommerprofil hos Soccerway.com
Big Miracle

Big Miracle er en dramafilm fra 2012 med Drew Barrymore og John Krasinski i hovedrollene. Filmen er basert på boken Freeing the Whales fra 1989 skrevet av Tom Rose. Boken og filmen tar for seg Operation Breakthrough som var en internasjonal innsats for å redde en gråhval-familie som var fanget i isen i nærheten av Point Barrow, Alaska. Filmen ble sluppet i USA den 3. februar 2012.


== Handling ==
I en småby i Alaska lager Adam Carlson en nyhetsreportasje om tre gråhvaler som holder på å bli fanget i isen. De to voksne gråhvalene får navnene Fred og Wilma, men den lille hvalen får kallenavnet Bamm-Bamm. Flere forskjellige fraksjoner som normalt var svært uvennlig innstilt til hverandre, begynte å samarbeide for å redde gråhvalene. En gruppe lokale hvaljegere, miljøaktivister fra Greenpeace, et oljefirma, flere ambisiøse nyhetsreportere, den amerikanske nasjonalgarden, USAs president og forskjellige politikere på nasjonalt og internasjonalt nivå ble etterhvert involvert i redningsaksjonen.
I tillegg kommer to gründere fra Minnesota, som produserer maskiner som smeltet vekk litt av isen i området. Etterhvert ankommer en enorm sovjetisk isbryter for å fjerne den siste store barrieren av is før hvalene dør av mangel på oksygen. Isbryterens første forsøk på å slå hull i isen fungerer ikke og etterlater knapt en liten sprekk i isfjellet. Etter flere forsøk blir isen endelig brutt, og hvalene Fred og Wilma unnslipper gjennom isen. Dessverre dør den lille hvalen Bamm-Bamm på grunn av skader etter å ha viklet seg inn rester etter et stort fiskegarn, og den kommer aldri til overflaten igjen.


== Rolleliste ==
John Krasinski som Adam Carlson
Drew Barrymore som Rachel Kramer
Kristen Bell som Jill Gerard fra Greenpeace.
Ted Danson som J. W. McGraw
Dermot Mulroney som oberst Scott Boyer


== Eksterne lenker ==
(en) Offisielt nettsted 
(en) Big Miracle på Internet Movie Database 
(no) Big Miracle hos Filmfront 
(sv) Big Miracle i Svensk Filmdatabas 
(da) Big Miracle i Danmark Nationale Filminstitut 
(fr) Big Miracle på Allociné 
(nl) Big Miracle på MovieMeter 
(en) Big Miracle på AllMovie 
(en) Big Miracle på Turner Classic Movies 
(en) Big Miracle på Rotten Tomatoes 
(en) Big Miracle på Metacritic
Kuronierne

Kuronierne, kurlenderne eller kuronerne (kurisisk: Kursi; tysk: Kuren; latvisk: Kursi; litauisk: kuršiai; estisk: kuralased; polsk: Kurowie) var en baltisk folkegruppe som bodde på kysten av Østersjøen i det som nå er de vestlige deler av Latvia og Litauen fra 5. til det 16. århundre før de ble integrert med andre baltiske stammer. De har gitt navn til regionen Kurland (Kurzeme), og de snakket det gamle kuriske språket. Kurland ble erobret av Den livlandske orden i 1266 og de ble til slutt slått sammen med andre baltiske stammer av litauere og latviere. Direkte etterkommere av kurlenderne inkluderer Kuršininkai på Den kuriske landtunge og det såkalte Kuroniske kongedømme i Kurland.
Kuronierne er nevnt i norrøn sagalitteratur, blant annet i Tåtten om Norne-Gjest der hovedpersonen forteller om kong Sigurd Ring som på et tidspunkt var opptatt av å verge landet sitt (Svitjod) mot «kuroniere og kvener» («Kúrir ok Kvænir»).


== Referanser ==
Mosul eyalet

Mosul eyalet (osmantyrkisk: ایالت موصل; Eyālet-i Mūṣul) var et eyalet i Det ottomanske rike. Arealet ble på 1800-tallet oppgitt å være tilsvarende 7832 km². En stor del av befolkningen var kurdere.


== Historie ==
Sultan Selim I beseiret Shah Ismails hær i slaget ved Çaldiran, men det var ikke før i 1517 at de ottomanske styrker tok kontroll i Mosul, som fortsatte som frontgarnisonsby inntil erobringen av Bagdad i 1534. Opprettelsen av området som eyalet fant sted i 1535. Mosul ble så ett av tre ottomanske eyaleter i  Irak.


== Administrative enheter ==
Mosuj Eyalet hadde på 1600-tallet de følgende sandsjaker:
Bajwanli sandsjak
Tekrit sandsjak
Eski Mosul (Nineveh) sandsjak
Harú sandsjak


== Referanser ==
Tomaz Brzyski

Tomaz Brzyski (født 10. januar 1982 i Lublin) er en polsk fotballspiller som spiller i forsvar for den polske klubben Legia Warszawa. Han har tidligere spilt for klubbene Radomiak Radom, Korona Kielce, Ruch Chorzów og Polonia Warszawa. Brzyski har spilt flere landskamper for Polens herrelandslag og på aldersbestemte landslag.


== Klubbkarriere ==
Brzyski startet sin fotballkarriere med ungdomsfotball hos KS Lublinianka før han i 2003 meldte overgang til Orlęta Radzyń Podlaski. I 2004 var han på utlån til Górnik Łęczna, og i januar 2005 meldte han overgang til Radomiak Radom, hvor han fikk sitt gjennombrudd og etablerte seg på førstelaget på nivå to i Polen. I juli 2006 meldte han overgang til Korona Kielce, som da spilte i den øverste divisjonen Ekstraklasa. I januar 2008 skrev han under på en treårskontrakt med storklubben Ruch Chorzów, hvor han etablerte seg fast på backplass og omsider spilte seg inn til en plass på det polske landslaget ledet av Franciszek Smuda.
I januar 2010 meldte han overgang til den polske hovedstadsklubben Polonia Warszawa, hvor han spilte 77 seriekamper og scoret seks mål frem til januar 2013. Den 13. januar 2013 ble Brzyski presentert som ny spiller for Legia Warszawa. Med Legia var han med å vinne sitt første seriemesterskap i 2012/2013-sesongen, en bedrift som ble gjentatt den påfølgende sesongen. Han var også med på å vinne det polske cupmesterskapet Puchar Polski i 2013.


== Landslagskarriere ==
Brzyski fikk i en alder av 28 år sin offisielle landslagsdebut for Polen i en vennskapskamp under King's Cup mot Danmark den 17. januar 2010 (1–3), hvor han kom inn som innbytter for Piotr Brożek. Han scoret sitt første landslagsmål i en vennskapskamp borte mot Norge den 18. januar 2014 (3–0).


== Meritter ==
Legia WarszawaEkstraklasa (2): 2013, 2014
Puchar Polski (1): 2013


== Referanser ==


== Eksterne lenker ==
(en) Tomasz Brzyski – kategori av bilder, video eller lyd på Commons 
(en) Tomaz Brzyski – UEFA 
(en) Tomaz Brzyski – Transfermarkt 
(en) Tomaz Brzyski – national-football-teams.com 
(en) Tomaz Brzyski – FootballDatabase.eu 
(en) Tomaz Brzyski – Soccerway 
(en) Tomaz Brzyski – EU-Football.info 
(en) Tomaz Brzyski – FBref 
(es) Tomaz Brzyski – as.com 
Spillerprofil hos 90minut.pl
Dankarvågvatn naturreservat

Dankarvågvatn naturreservat er et naturreservat nord på Kvaløya i Tromsø kommune i Troms. Det omfatter et våtmarksområde ved Dankarvågvatnet (5,5 moh.), rundt tre kilometer sørøst for Kvaløyvågen, med et terreng bestående av små koller omgitt av myrer og vann. Området har frodig vannvegetasjon, fattige myrer, lyngmark og bjørkeskog. Det er hekkeplass for flere arter ender, vadere og måker. Under vårtrekket stanser store mengder vadefugler her for å raste. Det er også et betydelig antall ender og vadere i området under høsttrekket, og delvis også ellers utover høsten.Reservatet ble opprettet i 1995 for å bevare et myrområde med små vann og innsjøer som er viktige hekke- og trekklokaliteter for en rekke vannfuglarter.


== Referanser ==
Michał Kucharczyk

Michał Kucharczyk (født 20. mars 1991) er en polsk fotballspiller som spiller for Pogoń Szczecin. 
Han har tidligere spilt for Świt Nowy Dwór Mazowiecki. Kucharczyk har spilt flere landskamper for Polens herrelandslag og på aldersbestemte landslag.


== Klubbkarriere ==
Kucharczyk startet sin fotballkarriere med ungdomsfotball hos Świt Nowy Dwór Mazowiecki før han omsider ble tatt opp på førstelaget i 2008. Laget spilte da på fjerde nivå i polsk fotball. Etter å ha scoret flere mål for klubben ble han i juli 2009 solgt til hovedstadsklubben Legia Warszawa, før han umiddelbart ble lånt ut igjen til Świt Nowy Dwór Mazowiecki, som da spilte på tredje nivå. 
I begynnelsen av 2010/2011-sesongen returnerte han tilbake til Legia Warszawa, hvor han ble inkludert i førstelagstroppen til Ekstraklasa. Hans første scoring for Legia kom i en seriekamp mot Lech Poznań den 24. september 2010 (2–1). Med Legia var han med å vinne sitt første seriemesterskap i 2012/2013-sesongen, en bedrift som ble gjentatt den påfølgende sesongen. Han var også med på å vinne det polske cupmesterskapet Puchar Polski både i 2011, 2012 og 2013.


== Landslagskarriere ==
Kucharczyk fikk sin offisielle landslagsdebut for Polen i en vennskapskamp borte mot Moldova den 6. februar 2011 (0–1), hvor han kom inn som innbytter for Jakub Rzeźniczak. Han scoret sitt første landslagsmål i en vennskapskamp borte mot Norge den 18. januar 2014 (3–0).


== Meritter ==
Legia WarszawaEkstraklasa (2): 2012/2013, 2013/2014
Puchar Polski (3): 2011, 2012, 2013


== Referanser ==


== Eksterne lenker ==
(en) Michał Kucharczyk – UEFA 
(en) Michał Kucharczyk – Transfermarkt 
(en) Michał Kucharczyk – national-football-teams.com 
(en) Michał Kucharczyk – WorldFootball.net 
(en) Michał Kucharczyk – FootballDatabase.eu 
(en) Michał Kucharczyk – Soccerway 
(en) Michał Kucharczyk – EU-Football.info 
(en) Michał Kucharczyk – FBref 
(es) Michał Kucharczyk – as.com 
Spillerprofil hos 90minut.pl
Basra Eyalet

Eyaletet Basra (osmantyrkisk: ایالت بصره, Eyālet-i Baṣrâ; tyrkisk: Basra Eyaleti), i eldre litteratur også Bassora, var en eyalet i Det osmanske rike mellom 1538 og 1862. Hovedstad var Basra og arealet på 1800-tallet ble anslått til 25 570 km².


== Historie ==
Området havnet i Det osmanske rikets innflytelsessfære i 1534 da emir Rashid al-Mughamis av Bagdad ble beseiret av tyrkerne. Fire år senere ble Basra med omegn gjort til eyalet. På 1700-tallet ble provinsen i praksis styrt av mamelukkherskerne i det tilgrensende Bagdad eyalet, men fikk tilbake administrativ selvstendighet på midten av 1800-tallet. På 1860-tallet ble eyaletene som del av de osmanske administrative reformer, og Basra ble formelt underordnet guvernøren i  Bagdad fram til 1875.


== Referanser ==
Tone Andersen

Tone Andersen (født 19. juli 1975) er en norsk filmskaper og filmfotograf.Hun studerte filmvitenskap ved høyskolen i Lillehammer og har en Bachelorgrad i film & video fra The Surrey Institute of Art & Design i England. Fra 2002 – 2006 bodde hun i Midtøsten hvor hun jobbet med uavhengige dokumentarer og for TV-Nyheter. Hun hadde sin debut som regissør med dokumentarfilmen When the boys return (2012).
Hun er lærer i filmfoto på Westerdals School of Communication (tidligere NISS).


== Filmografi ==
Operation Betlehem (2013) Fotograf 
When the boys return (2012) Regissør
The Kingdom of Mister Edhi (2011) Fotograf 
Å leve uten penger (2010) Fotograf 
Førsteklassingene (2008) Fotograf 
Usa vs Al.Arian (2007) Fotograf 
Et steinkast unna (2003) Fotograf 


== Referanser ==


== Eksterne lenker ==
(en) Tone Andersen på Internet Movie Database 
(en) Tone Andersen hos The Movie Database
Karol Linetty

Karol Linetty (født 2. februar 1995) er en polsk fotballspiller som spiller for den italienske klubben Torino FC. Linetty har spilt flere landskamper for Polens herrelandslag og på aldersbestemte landslag.


== Klubbkarriere ==
Linetty startet sin fotballkarriere med ungdomsfotball hos Sokół Damasławek, før han i 2006 dro videre til Lech Poznań. Etter å ha spilt seg oppover klubbens akademi ble han hentet inn til førstelaget i 2012, hvor han fikk sin seriedebut i Ekstraklasa borte mot Wisła Kraków den 2. november 2012 (0–1). Hans første seriemål kom i hjemmekampen mot Piast Gliwice den 1. mars 2014 (4–0).


== Landslagskarriere ==
Linetty fikk sin offisielle landslagsdebut for Polen i en vennskapskamp borte mot Norge den 18. januar 2014 (3–0), hvor han også scoret sitt første landslagsmål og kampens tredje mål før han ble byttet ut med Michał Pazdan.Han ble tatt ut i Polens EM-tropp til EM i Frankrike 2016.Han ble tatt ut i Polens tropp til VM i fotball 2018 i Russland.Han ble tatt ut i Polens EM-tropp til EM i fotball 2021.


== Referanser ==


== Eksterne lenker ==
(en) Karol Linetty – kategori av bilder, video eller lyd på Commons 
(en) Karol Linetty – FIFA 
(en) Karol Linetty – UEFA 
(en) Karol Linetty – Transfermarkt 
(en) Karol Linetty – national-football-teams.com 
(en) Karol Linetty – WorldFootball.net 
(en) Karol Linetty – FootballDatabase.eu 
(en) Karol Linetty – Soccerway 
(en) Karol Linetty – EU-Football.info 
(en) Karol Linetty – PlaymakerStats.com 
(en) Karol Linetty – FBref 
Spillerprofil hos Soccerway.com
Spillerprofil hos 90minut.pl
Humli

Humli var en (mytisk) konge over hunerne som etter sagalitteraturen skulle ha levd i folkevandringstiden og kampene mellom hunere og gotere i det 4. århundre. Han er omtalt i Hervors saga og det episke diktet Hlöðskviða. I et slag ble hunerne beseiret og Humlis datter Sifka ble tatt til fange av goterkongen Heidrek. Sifka ble voldtatt av Heidrek og sendt tilbake til hunerne og Humli, hvor hun fødte sønnen Hlod.
Da Heidrek døde overtok hans sønn Angantyr Heidreksson kongeriket. Etter oppfordring fra Humli dro Hlod til goternes hovedstad Arheim og krevde halvdelen av riket etter sin far. Angantyr tilbød først Hlod en tredel av arven, men Angantyrs rådgiver Gizur avviste kravet og kalte Hlod en frillesønn. Humli ble rasende og mobiliserte en hunerhær på 300.000 krigere som marsjerte mot goterne. Underveis drepte de Hlods halvsøster Hervor. Kampen mellom hunerne og goterne varte i åtte dager med store tap på begge sider, før goterne med Angantyr i spissen klarte å bryte hunernes linjer. Hunerne skal ha flyktet da Angantyr red fram og drepte for fote med sitt magiske sverd Tyrfing. Både Humli og hans dattersønn Hlod ble drept i kampen.


== Se også ==
Tyrfingsyklusen
Hervors saga


== Eksterne lenker ==
Hervarar saga ok Heiðreks på norrønt fra Heimskringla.no
Saga Heiðreks konungs ins vitra på norrønt fra Heimskringla.no
Hervars och Hedreks saga, i Albert Ulrik Bååths svenske oversettelse
Tunstalls engelske oversettelse av Hervarar saga